Kaptein se platinum treffersKurt Darren, die gewilde multi-platinumster en multi-SAMA-wenner is terug met ‘n dubbel-trefferalbum en ‘n opwindende glansryke verhoogvertoning. KD is onaanvegbaar Suid-Afrika se Sokkiekaptein! Ná verkope van ver oor die 1 miljoen CD’s, volgehoue trefferparadeprestasies en roem as gewilde TV-aanbieder en selfs rolprentakteur is Kurt Darren – ná ‘n kort asemskep en vorentoebeplanning – terug met mening! Nie net bederf hy sy bewonderaars met al sy platinumtreffers op ‘n dubbel-CD nie; hy voeg sommer nóg ses klinkklare treffers daarby! Die versamelalbum bevat al sy aanhangers se gunstelingsnitte deur die jare: van daardie reusepolsnommers Meisie Meisie en Loslappie, al die romantiese ballades (onder meer Hemel op Talfelberg en Onbeskrkyflik) en ‘n aantal byblyduette tot sy onlangse dansvloerknakker Kaptein – en álles platinum tussenin! Dit is egter nie al wat sy ondersteuners kan verwag nie! Daar is veel meer! Kurt, wat nou deur die bekende musiekpromotor Louis van Wyk se kunstenaarsagentskap Music Profile Management verteenworodig word, is gereed om die pad met ‘n opwindende glansvertoning te vat. Louis sê: “Kurt deel voortaan sy verhoog met nege ander talentvolle mense. Daar is die KD-band van vyf lede en vier verruklike danseresse. Die nuwe vertoning is ontwerp om Kurt na uitdgende nuwe hoogtes te neem met al die treffers wat hom as ‘n superster gevestig het.” Die nuwe vertoning sluit egter ook ses nuutskeppinge van sy platinumtrefferalbum in: ‘n luisterryke balans tussen hartroerballades en ritmiese polsnommers – met Adio, hierdie song is vir jou, Somertreffer, Lekkerbekkie, Laat die klokke lui, Staan op jou merke gereed en Medalje vir Ma. (Select Musiek) Speellys CD 1 Kaptein (Span die seile) Loslappie (Ek Wil Huistoe Gaan) Meisie Meisie Hemel op Tafelberg Sê net ja! Somertreffer Dankie Jan Voorwaarts mars Af En Af Adio, hierdie song is vir jou Staan Op ! Medalje vir ma Standing On The Edge Ek Sit En Verlang Papsopwinterwaternat Daar doer in die donker Lekker Lekker Alleen leen leen As Jy My Wil He Kom bietjie hier Mamma (met Nicholis Louw) CD 2 Onbeskryflik Die Beste Medisyne Lekkerbekkie Dans In Afrikaans Groter as groot Laat Die Klokke Lui Slang in die gras (met Laurika Rauch) Wegkruipertjie So ‘n bek kort jam Staan Op Jou Merke Gereed Bloubergstrand se sonsak Wil Jy ? My I.O. Meisie Ek Laaik Haar En ek mis jou Vat My, Maak My Joune Waar is jy? Nommer Een My facebook song Love Springs Eternal Sunday